[{"text_idx": "#000001", "text": "Wang diris, ke c\u0302i-foje Blinken al Pekino venas en grava momento de la rilatoj inter C\u0302inio kaj Usono, kaj tiam necesas fari elekton inter dialogo au\u0306 konfrontig\u0302o, kunlaboro au\u0306 konflikto. Historio c\u0302iam antau\u0306eniras, kaj la rilatoj inter C\u0302inio kaj Usono ankau\u0306 bezonas antau\u0306eniron."}, {"text_idx": "#000002", "text": "Wang emfazis, ke la kau\u0306zo, ke la rilatoj inter C\u0302inio kaj Usono restas en valo, estas la erara percepto de Usono pri C\u0302inio, kio kondukas al malg\u0302ustaj politikoj pri C\u0302inio. Wang postulis, ke la usona flanko c\u0302esu propagandi la \"teorion pri minaco de C\u0302inio\", nuligu kontrau\u0306leg\u0302ajn unuflankajn sankciojn kontrau\u0306 C\u0302inio, forlasu la subpremon de la teknologia disvolvig\u0302o de C\u0302inio kaj detenu sin arbitre enmiksig\u0302i en la internajn aferojn de C\u0302inio."}, {"text_idx": "#000003", "text": "Blinken prezentis la opiniojn de Usono, dirante, ke Usono strebas reveni al la tagordo difinita de la du s\u0302tatestroj en Balio, kaj antau\u0306g\u0302ojas plifortigi komunikadon kun C\u0302inio, respondecas pri regado kaj kontrolado de diferencoj, kaj kunlaboras en areoj de komuna intereso."}]